Številka: 023-43/2025-21

REPUBLIKA SLOVENIJA

**MINISTRSTVO ZA OKOLJE, PODNEBJE IN ENERGIJO**

INŠPEKTORAT REPUBLIKE SLOVENIJE ZA OKOLJE IN ENERGIJO

Dunajska cesta 56, 1000 Ljubljana T: 01 420 44 88

 E: gp.irsoe@gov.si

 [www.irsoe.gov.si](http://www.irsoe.gov.si)



Datum: 2. 6. 2025

**Zadeva: Obvestilo o nameri prodaje službenega vozila**

Inšpektorat Republike Slovenije za okolje in energijo (v nadaljnjem besedilu: inšpektorat) na podlagi 52. člena v povezavi s 77. in 78. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR) ter 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**NAMERO ZA PRODAJO SLUŽBENEGA VOZILA ZNAMKE OPEL**

po metodi neposredne pogodbe.

1. **PREDMET RAZPOLAGANJA**

Predmet razpolaganja je eno (1) službeno vozilo **Opel Corsa 1.4**.

|  |  |  |  |  |  |
| --- | --- | --- | --- | --- | --- |
| **Znamka/model** | **Št. šasije** | **Reg. oznaka** |  **CCM** | **kW** | **1. registracija** |
| Opel Corsa 1.4 | W0L0SDL68C4110644 | LJ SI-691 | 1398 | 74 | 31. 5. 2012 |

Opis in fotografije vozila ter kontakt osebe, pri kateri dobite podrobnejše informacije o vozilu, ki se prodaja, so razvidni iz »Priloge 1: Opis vozila«, ki je priložena temu obvestilu. Z navedeno kontaktno osebo se je mogoče dogovoriti tudi za ogled vozila (ta je možen samo ob predhodni najavi). Vozilo se nahaja na naslovu Defranceschijeva ulica 1, 8000 Novo mesto in je odjavljeno iz prometa.

1. **NAVODILO ZA ODDAJO PONUDB**

Ponudbe morajo biti dane v pisni obliki. **Ponudba se odda na priloženem obrazcu »Ponudba«.**

Če je ponudba poslana po pošti, naj ima na sprednji strani ovojnice navedeno: »**NE ODPIRAJ –** **Ponudba za odkup vozila – št. 023-43/2024**«. Če je ponudba poslana po e-pošti, naj bo zadeva elektronske pošte poimenovana »**NE ODPIRAJ –** **Ponudba za odkup vozila – št. 023-43/2024**«.

Ponujena cena mora biti v točno določenem znesku, drugače ponudba ne bo upoštevana.

Zainteresirani kupci pisne ponudbe pošljejo po pošti na naslov **Inšpektorat Republike Slovenije za okolje in energijo, Dunajska cesta 56, 1000 Ljubljana**, ali **po elektronski pošti na e-naslov:** **gp.irsoe@gov.si**. Veljavnost ponudbe, dane po elektronski pošti, ni pogojena z elektronskim podpisom.

**Rok za oddajo ponudb je do ponedeljka 30. 6. 2025 do 23:59 ure.**

Ponudb, ki bodo na inšpektorat prispele po razpisnem roku (nepravočasne ponudbe), inšpektorat ne bo upošteval.

1. **POGAJANJA**

Inšpektorat ﻿bo pogajanja izvedel v primeru, da za vozilo prejme več kot eno ponudbo. Po prejemu ponudb bo inšpektorat z vsemi ponudniki, ki so oddali ponudbe, izvedel dodatna pogajanja o ceni z namenom, da doseže čim višjo kupnino za vozilo.

Inšpektorat bo vse ponudnike po elektronski pošti pozval, da ponudijo novo, višjo ceno. Če bo cena, ponujena v pogajanjih, nižja ali enaka prvotno ponujeni, oziroma ponudnik v pogajanjih ponudbe ne bo oddal, bo inšpektorat pri končni odločitvi upošteval prvotno ponudbo. Inšpektorat bo izvedel en krog pogajanj.

Vozilo bo prodano ponudniku, ki bo v pogajanjih ponudil najvišjo ceno.

1. **IZBOR IN PRODAJA**

﻿Vozila se prodajajo **po načelu »videno – kupljeno«**, kar pomeni, da je odgovornost prodajalca za stvarne napake izključena. Potencialnim ponudnikom se zato svetuje, da si pred oddajo ponudbe vozilo ogledajo.

**Kupca vozila bo inšpektorat pozval k podpisu pogodbe, ki jo mora kupec podpisati v dveh delovnih dneh po pozivu, in v nadaljnjih dveh dneh plačati kupnino za vozilo**. Če izbrani ponudnik ne bo podpisal pogodbe v postavljenem roku, si inšpektorat pridržuje pravico, da k nakupu povabi naslednjega najugodnejšega ponudnika.

Vse stroške, vezane na prepis vozila oz. druge stroške, ki bodo nastali po podpisu pogodbe, nosi kupec. Kupec bo vozilo prevzel po podpisu pogodbe in plačilu kupnine. Plačilo kupnine v določenem roku je bistvena sestavina pravnega posla.

Komunikacija glede izbora bo potekala prednostno po telefonu ali preko elektronske pošte.

Potencialni kupci z vložitvijo ponudbe dajejo osebno privolitev za obdelavo osebnih podatkov, ki bodo uporabljeni le za namen te prodaje.

S spoštovanjem,

Mirana Omerzu,

glavna inšpektorica

Priloga:

* Priloga 1: »Opis vozila«
* Obrazec »Ponudba«

Vročiti:

* objava na spletni strani inšpektorata